
A V I Z

asupra propunerii legislative privind realizarea 
şi modernizarea trotuarelor în mediul rural


În conformitate cu prevederile Regulamentului Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind realizarea şi modernizarea trotuarelor în mediul rural, trimisă cu adresa nr. P.l.- x 636 din  12 decembrie 2005, înregistrată  sub nr.31/1088 din  13  decembrie 2005.


 Această iniţiativă legislativă a fost respinsă de Senat, în calitate de  primă Cameră sesizată,  în şedinţa din 5 decembrie 2005. 


Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă, menţionată  mai sus, în şedinţa din   30 ianuarie  2006.



Membrii comisiei au examinat propunerea legislativă, expunerea de motive, avizul favorabil al Consiliului Legislativ nr.672/07.06.2005 şi punctul de  vedere al Guvernului transmis cu adresa nr.2212/20.09.2005 prin care acesta  nu susţine adoptarea iniţiativei legislative.


În urma dezbaterilor, cu majoritate de voturi ( un vot împotrivă ),  membrii Comisiei au  hotărât avizarea negativă  a  propunerii legislative, întrucât obiectul de reglementare al acestei  iniţiative se  regăseşte în O.G. nr.21/2002 privind gospodărirea localităţilor urbane şi rurale, cu modificările şi completările ulterioare, potrivit căreia unul dintre obiectivele vizate  de  consiliile locale îl constituie  amenajarea  şi repararea  străzilor, actul  normativ indicând  şi o parte  din sursele de  finanţare  necesare realizării acestui obiectiv. 
În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,                                          

Sergiu ANDON

consilier

Diaconu Dumitra
